fi fi fi fi en en fi fi fi et fi fi sq fi tr fi fi fi fi fi fi en da fi fi et fi fi fi pt fi fi fi fi fi et fi fi fi pt fi fi fi fi fi fi fi fi fi fi hbs_lat en id fi et id fi fi fi fi fi en fi fi fi fi fi sq tr en fi hbs_lat fi en ceb fi fi fi fi fi en cs fi fi fi fi fi fi fi fi fi cs fi fi fi fi fi fi fi fi fi fi fi fi en fi fi fi fi fi fi fi fi fi fi fi fi fi fi en fi fi fi fi fi fi fi de fi fi fi fi fi fi fi fi fi fi fi fi de fi fi fi fi fi fi fi fi fi fi fi fi en en fi es en fi en en
Jenni's lullaby: Blogi 2v - Mistä blogini koostuu
Muutin 2010 syksyllä Seinäjoelle opiskelemaan ja 2011 alkuvuodesta aloin pitämään blogia. En edes muista, mistä sen idean sain. Taisin silloin muutamaa blogia lukea säännöllisesti ja ajattelin, että miksen minäkin, kun ei opiskelijakämpässä muutakaan tekemistä ollut. Aluksi kirjottelin vain päiväkirjamaiseen tyyliin omia kuulumisia lähinnä ja jotain asukuvia sinne postailin kans. Vuosien aikana blogi muutti paljonkin muotoaan ja 2014 kesällä mua alkoi ahdistaa koko blogi. Odotin silloin esikoistamme ja ajattelin, että haluan keskittyä nyt täysillä tulevaan lapseemme. Niimpä lopetin bloggaamisen. Ei se kuitenkaan niin helposti käynyt vaan äitiyslomalla aloin ikävöidä bloggaamista. 5.1.2015 perustin sitten kokonaan uuden blogin ja sain aloittaa puhtaalta pöydältä. Blogini on koko ajan kehittynyt tässä parin vuoden aikana ja pyrin sitä kehittämään edelleen parempaan suuntaan. Ajattelinkin näin blogin 2-vuotissynttäreiden kunniaksi vähän kirjoitella, että mistä blogini oikein koostuu.
*Harmaa villatakki, Valkoinen collegepaita, Adidaksen legginssit ja Only playn treenikassi saatu blogin kautta
Omasta mielestäni en ole mitenkään muodikas enkä loppujen lopuksi aina itsekään tiedä, miksi asukuvia tänne blogiin laitan. Tykkään silti kovasti vaatteista sekä pukeutumisesta ja on kiva ilmaista itseään myös vaatteiden kautta, sillä vaatteet ovat kuitenkin osa identiteettiä. Ei asukuvien ottaminen turhaa puuhaa kuitenkaan ole, sillä musta löytyy edes jotain kuvia kamerasta, kun yleensä olen vaan kameran takana. Toinen hyvä juttu on se, että kun kuvaa asuja, niin pukeutumisessa kehittyy, kun näkee ne asut kuvassa, niin huomaa paremmin jos joku juttu ei asussa toimi. Toivon tietysti, että asukuvilla voisin olla lukijoillekin inspiraation lähteenä. Koska suurimman osan vaatteista ostan kirpputorilta, niin ois kiva jos lukijat voisivat inspiroitua kiertelemään myös kirppiksiä.
Rakastan nimenomaan leipomista. Ruoanlaitto ei oo niin mun juttu ja sen kyllä huomaa mun jakamista resepteistä, sillä kaikki taitaa olla jollain lailla makeita leivonnaisia, piirakoita, kakkuja tms. Oonkin tykännyt blogiin jakaa hyviä reseptejä ja tarkoitus olisikin tänä vuonna kokeilla erilaisia juttuja. Haluan myös kehittyä leipomisessa ja leipomusten kuvaamisessa, sillä niitä on oikeasti tosi mukavaa kuvata tänne blogiin.
Sisustaminen on myös lähellä sydäntä ja sisustamisessakin kehittyy, kun ottaa omasta kodistaan kuvia. Kuvia katsellessa sitä tajuaa usein mikä toimii ja mikä ei. Mulla on tällä hetkellä joku vaihe, että haluan kaiken olevan mahdollisimman yksinkertaista, enkä esimerkiksi enää tykkää siitä, että joka paikassa on paljon kaikkea sisustustavaraa. Nykyään ajattelen, että vähempi on kivempi. Oonkin paljon myynyt sisustustavaroita pois. On myös ihanaa, kun vihdoin on isommat remontit ohi ja voi vaan keskittyä sisustamiseen! Haluan sisustusjutuilla tuoda muillekin inspiraatiota.
Rakastan kirpputoreja ja oonkin ottanut tavaksi, että kuvaan tänne blogiin mun parhaimpia kirppislöytöjä. Ostan paljon vaatteita itselleni ja lapsille. Tosi paljon sisustukseen liittyviä juttujakin olen löytänyt kirppiksiltä ja mukaan lähtee myös leluja paljon. Tuun oikeasti paljon paremmalle mielelle siitä, että oon kirppikseltä löytänyt halvalla jonkun kivan vaatteen itselleni kuin että olisin ostanut normaalihintaisen tuotteen kaupasta. Vaikka en mä sitä voi kieltää, etteikö uusista vaatteista ja tavaroista aina tulisi hyvälle mielelle. Toki esittelen täällä blogissa myös muita ostoksia. Niitäkin on kiva asetella ja kuvata ja valokuvaus tosiaan kulkeekin tosi tärkeässä roolissa bloggaamisessa.
Lifestyle ja oma elämä
Blogini on lifestyleblogi ja kirjoittelen lähinnä omasta elämästäni. Kuitenkin haluan tuoda blogillani hyvää ja positiivista mieltä muille ja siksi jätän negatiiviset asiat pois blogistani. Tai ainakin niihin liittyvät jutut ovat hyvin vähäisiä, vaikka tietysti nekin kuuluvat jokaisen elämään. Minulla on aviomies Timo ja kaksi lasta ja he näkyvät vaihtelevasti blogin puolella. Haluamme mieheni kanssa antaa lasten myöhemmin päättää itse, haluavatko he omia kasvojaan sosiaaliseen mediaan joten siksi kuvaan lapsiamme niin, ettei heidän kasvonsa näy. En myöskään käytä heidän nimiään täällä. Timolle on ok, että hän esiintyy täällä omalla nimellään ja näkyy välillä kuvissa. Olen muutenkin tehnyt tietoisen päätöksen, että vaikka jonkin verran blogissani on myös lapsiin liittyviä juttuja, niin pääsääntöisesti blogi kertoo minusta ja minun elämästäni. Kun oon kotona lasten kanssa, niin olen äiti 110%, mutta olen myös muutakin kuin äiti, ja siksi tekee välillä ihan hyvää "irrottautua" äidin roolista ja kirjoitella tänne blogin puolelle jotain aivan muuta. Lifestyle -postauksissa kirjoittelen esimerkiksi kuulumisiani ja oon tykännyt tehdä silloin tällöin my day -postauksia. Joskus kirjoitan myös syvällisempiäkin tekstejä tai ajatuksia johonkin postauksiin.
Blogini on tässä parin vuoden aikana muotoutunut aika hyvin ja se lähinnä keskittyy näihin ylläoleviin kategorioihin. Oon ymmärtänyt, etten yritäkään, että mun blogissa ois kaikille jotain, koska tästä tulis hyvin sekavaa. Nämä kategoriat ovatkin niitä asioita, joista mulle tulee hyvä mieli, ne rauhoittaa ja niistä nautin ja siihen mun blogin nimikin viittaa - Jennin kehtolaulu. Toivottavasti pysytte mun blogin parissa tänäkin vuonna.♥
Category: bloggaus, blogi, lifestyle
Kevätsammakko6. tammikuuta 2017 klo 9.31
Vaikkei itselläni lapsia olekaan niin toi on minusta hieno periaate, ettei näytä lasten kasvoja tai kerro nimiä somessa. Oikein ärsyttää semmoset äitylit, jotka postaavat kaikki lastensa kakkapyllyt ja suttunaamat johonkin facebookiin. Onpa sitten kivaa 15-vuotiaana kun sun kaikki vauvakuvat on kaikkien nähtävillä. Itse en ainakaan omiani haluaisi koko maailmalle esitellä! :D ps. Onneksi toinen lapsi oli eri sukupuolta niin on helppo viitata muksuihin tyttönä tai poikana. Vaikka nykymaailmassa sekin on tietysti väärin, kun ei saa olettaa kenenkään sukupuolta. x)
Jenni/Jenni's lullaby6. tammikuuta 2017 klo 12.52
Kiva kuulla, että oot tuota mieltä! :) Tosin vaikka itse teen toisin, niin ymmärrän myös niitä, jotka hyvän maun rajoissa laittaa lapsistaan kuvia someen, koska onhan se niin luonnollista tänä päivänä.:) Mut en kyllä ymmärrä noita kakkapyllykuvia tai muita sen tyylisiä. :D Joo se kyllä menee kätevästi tai oon mä kyllä miettinyt myös sitä jos kutsuihin täällä blogissa heitä etunimen alkukirjaimella. Katsoo nyt miten sitten tulevaisuudessa.:D Haha, totta, ehkä mun pitää vaan alkaa käyttää sitä etunimen kirjainta, niin ei oleta liikaa.;D
Maija7. tammikuuta 2017 klo 22.29
Munkin blogi koostuu hyvin pitkälti näistä jutuista. Asut, muoti ja kauneus on mun oman blogin pääperiaate, mutta kyllä se aina rönsyilee vaikka ja mihin suuntaan. :-D Kirpputoreja tulee kyllä kierrettyä, joten niistä itsekin olen miettinyt tekeväni postauksia. Ehdottomasti blogissa pitää keskittyä siihen, mikä itselle tuntuu hyvältä, eikä siihen mikä ehkä lukijoita kiinnostaa. :-) Ihanaa vuotta 2017 Jenni! <3
Jenni/Jenni's lullaby8. tammikuuta 2017 klo 17.59
Joo, no ei itselläkään aina nuo aiheet pysy välttämättä noiden juttujen sisällä, mutta pääsääntöisesti joo. :D Tee ihmeessä, itse ainakin tykkään lukea, mitä muut on löytäny kirppiksiltä. :) Täytyykin käydä tsekkaamassa myös sun blogi. :) Niinpä, samaa mieltä! Kiitos ja samoin sulle!♥
Uudempi teksti Vanhempi viesti Etusivu
Tilaa: Lähetä kommentteja (Atom)
Hei! Olen 27-vuotias nuori nainen Seinäjoelta. Olen vaimo yhdelle miehelle ja äiti kolmelle lapselle (poika 12/14, tyttö 12/16 ja poika 10/18).
Blogistani löytyy ripaus muotia, hyviä reseptejä, kirppislöytöjä, sisustusta, arkea kotiäidin näkökulmasta sekä ennen kaikkea hyvää mieltä. Välillä mennään myös pintaa syvemmälle.
Olen lopettanut bloggaamisen, mutta minut löytää edelleen Instagramista @jennislullaby ja saa yhteyden sähköpostilla: jennislullaby(at)hotmail.com
Luukku 3. Jouluinen Rocky road
Joulu ja suklaa on kyllä ihan ehdoton yhdistelmä, Ne sopii yhteen kuin paita ja peppu. Siksi haluan jakaa teille jouluisen Rocky road...
Sisustukseen sopivat treenivälineet + arvonta
Postaus on toteutettu yhteistyössä Suomen voimistelutuotteen ja KidSpotin kanssa.   Mulla on erityisesti lasten saamisen jälkeen liikun...
Blogin 1-vuotissynttärit ja arvonta
Olin pitänyt aikaisemmin reilu kolme vuotta toista lifestyleblogia, mutta lopettanut sen sitten. Aluksi oli tosi kiva olla ilman bl...
Lapsen siunaus- ja nimenantojuhla
10 tavoitetta vuodelle 2017
Blogi 2v - Mistä blogini koostuu
Vuosi 2016 vol. 2
CopyRight © | Theme Designed By Hello Manhattan